Арганізатарам фестывалю з’яўляецца Юлія Шапо, якая ўсё сваё жыццё займаецца танцамі і з задавальненнем вучыць танцаваць іншых. Пачынала Юля сваю танцавальную дзейнасць з народных танцаў, затым захапілася спартыўнымі бальнымі танцамі, а пасля — эстраднымі. Шмат гадоў яна аддае перавагу сальса, якая прывабіла сваёй адкрытасцю, пазітывам і, канечне, асаблівай лацінаамерыканскай музыкай. “Мне даспадобы арганізацыя творчых праектаў, трэнінгаў і фестываляў, якія дапамагаюць людзям навучыцца рухацца згодна з рытмам, а таксама адчуваць сябе энергічна, — дзеліцца Юлія. — Сальса адкрывае новыя магчымасці зносін на мове танца. Менавіта гэтым магчымасцям я і мае калегі стараемся навучыць тых, хто прыходзіць да нас”.